OpenLLM-France/wikimedia huggingface dataset:
# Liberty Global

Liberty Global, Inc és una empresa multinacional de telecomunicacions i de televisió, amb seu als Estats Units. Va ser formada el 2005 per la fusió de la branca internacional de Liberty Media i UGC (UnitedGlobalCom), i és un dels majors proveïdors de banda ampla fora dels Estats Units. A 30 de setembre de 2012, va tenir un ingrés anual de $ 10.100.000 de dòlars, 21.000 empleats en 13 països, incloent 11 a Europa. Els seus serveis de cable arriben a 33.700.000 llars, amb 19,6 milions de clients, o 33.100.000 UGIS (subscriptors de vídeo, Internet i veu)
El 5 de febrer de 2013, Liberty Global va anunciar que compraria la companyia britànica de cable Virgin Media per 17,4 Milions d'Euros. L'acord està subjecte a l'aprovació de la majoria dels accionistes de les dues empreses i les aprovacions regulatòries i s'espera que finalitzi en el segon trimestre de 2013.

## Referències

* ↑ «About Us». Liberty Global. Arxivat de l'original el 2013-01-19. [Consulta: 5 febrer 2013].
* ↑ Liberty Global (5 febrer 2013). "Liberty Global to Acquire Virgin Media" (PDF). Nota de premsa. Consulta: 6 febrer 2013. Arxivat 6 de febrer 2013 a Wayback Machine.
* ↑ «Liberty Global to Acquire Virgin Media for $23 Billion». CNBC News, 05-02-2013. [Consulta: 6 febrer 2013].
* ↑ Gutiérrez M., Àlex «Liberty Global esdevé el nou gegant audiovisual europeu». Diari Ara [Barcelona], 07-02-2013, p.45. ISSN: 2014-010X.
# Stenotomus caprinus

Stenotomus caprinus és un peix teleosti de la família dels espàrids i de l'ordre dels perciformes.

## Morfologia

Pot arribar als 30 cm de llargària total.

## Distribució geogràfica

Es troba a les costes de l'Atlàntic occidental: des de Carolina del Nord fins a Geòrgia als Estats Units, i al Golf de Mèxic (des del nord de Florida fins a la Península del Yucatán).

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Robins, C.R., G.C. Ray, J. Douglass i R. Freund: A field guide to Atlantic coast fishes of North America. Houghton Mifflin Co. Boston, Estats Units. Any 1986.

## Enllaços externs

* BioLib (anglès)
# Shooglenifty

Shooglenifty és un grup de fusió i música celta format per sis membres amb seu a Edimburg. La banda mescla la música tradicional escocesa amb influències que van des de l'electrònica fins al rock alternatiu. Ha actuat per a personalitats notables com ara el príncep Carles, Tony Blair, Nelson Mandela i l'emperador Akihito.
Alguns dels membres de la banda havien tocat anteriorment junts al grup de bluegrass i psychobilly Swamptrash. Angus R. Grant, el violinista i líder de Shooglenifty, va morir l'octubre de 2016 als 49 anys. La violinista Eilidh Shaw es va incorporar al grup després de la mort de Grant.

## Discografia

* Venus in Tweeds (Greentrax) – 1994
* A Whisky Kiss (Greentrax) – 1996
* Live at Selwyn Hall (Womad) – 1996
* Solar Shears (Compass/Verical) – 2001
* The Arms Dealer's Daughter (Compass) – 2003
* Radical Mestizo (Compass) – 2005
* Troots (Shoogle) – 2007
* Murmichan (Shoogle) – 2009
* The Untied Knot (Shoogle) – 2015
* Written in Water amb Dhun Dhora (Shoogle) – 2018
* Acid Croft Vol 9 (Shoogle) – 2020

## Referències

* ↑ Clarke, Cath «Heading West: A Story About a Band Called Shooglenifty review – fond tribute to a charismatic fiddler» (en anglès). The Guardian, 31-01-2023. ISSN: 0261-3077.
* ↑ «Afro Celt Sound System - Volume 1 Sound Magic» (en anglès). Discogs. [Consulta: 20 març 2018].
* ↑ Belcher, David «A band for all seasons». The Herald [Glasgow], 03-02-1995 [Consulta: 4 novembre 2018].
* ↑ «Angus Grant,'acid croft' folk musician – obituary» (en anglès). The Telegraph, 27-10-2016 [Consulta: 20 març 2018].
* ↑ «Fiddler Eilidh Shaw to Shoogle full time after joining band» (en anglès), 07-03-2018. [Consulta: 3 gener 2024].
* ↑ Ferguson, Brian «John Byrne brushes up for Shooglenifty album cover». Scotland on Sunday, 12-04-2015 [Consulta: 7 novembre 2018].
* ↑ «Shooglenifty: Acid Croft Vol 9 Independent – Out Now». folkradio.co.uk, 15-10-2020. [Consulta: 10 novembre 2020].
# Pine Knoll Shores

Pine Knoll Shores és una població dels Estats Units a l'estat de Carolina del Nord. Segons el cens del 2008 tenia 1.547 habitants.

## Demografia

Segons el cens del 2000, Pine Knoll Shores tenia 1.524 habitants, 776 habitatges i 557 famílies. La densitat de població era de 258,1 habitants per km².
Dels 776 habitatges en un 7,9% hi vivien nens de menys de 18 anys, en un 68,8% hi vivien parelles casades, en un 2,2% dones solteres, i en un 28,1% no eren unitats familiars. En el 24,9% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,27.
Per edats la població es repartia de la següent manera: un 7,5% tenia menys de 18 anys, un 2,2% entre 18 i 24, un 11,2% entre 25 i 44, un 36,4% de 45 a 60 i un 42,7% 65 anys o més.
L'edat mediana era de 62 anys. Per cada 100 dones de 18 o més anys hi havia 91,8 homes.
La renda mediana per habitatge era de 53.800 $ i la renda mediana per família de 60.662 $. Els homes tenien una renda mediana de 42.417 $ mentre que les dones 27.321 $. La renda per capita de la població era de 34.618 $. Entorn de l'1,8% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Knoll Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Pine Knoll Shores». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nàucrates d'Èritres

Nàucrates (en grec antic: Ναυκράτης, llatí: Naucrates) fou un orador de l'antiga Grècia natural d'Èritres.
Va ser deixeble d'Isòcrates d'Atenes. L'any 352 aC va competir per un premi en oratòria al millor discurs funerari ofert per la reina Artemísia II de Cària en el funeral del seu germà i marit, Mausol.
Principalment va escriure sobre temes retòrics, i discursos judicials i polítics. A partir d'una cita de Ciceró, sembla que va compartir i defensar la necessitat del perfeccionament tècnic en oratòria que ensenyava el seu mestre. Quintilià, per la seva banda, diu que va ser el primer d'utilitzar la paraula στάσις com a terme tècnic adequat per indicar l'estat de la qüestió d'un cas judicial. Va dedicar-se també a escriure discursos funeraris, que s'han perdut, dirigits a persones de fama pública reconeguda, segons Dionís d'Halicarnàs.

## Referències

* ↑ 1.Naucrates a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1143
# Édouard Goursat

Édouard Goursat (francès: Édouard Jean‐Baptiste Goursat) (Lanzac, 21 de maig de 1858 - París, 25 de novembre de 1936) va ser un matemàtic francès, recordat pel seu Cours d'analyse mathématique que es va convertir en el text estàndard d'ensenyament de l'anàlisi matemàtica a França durant el primer terç del segle xx.

## Vida i Obra

Goursat va fer els seus estudis a l'École Normale Supérieure en la qual va obtenir el doctorat el 1881. Fins al 1885 va donar classes a la Universitat de Tolosa i en aquest any va retornar com a professor a l'École Normale Supérieure. A partir de 1897 i fins a la seva jubilació, va ser professor de la universitat de París.
Malgrat l'èxit del seu llibre d'anàlisi matemàtica durant el primer terç del segle xx, a partir de 1933-35, va ser durament criticat pels Nicolas Bourbaki que el van posar com a exemple de manca de rigor i de descobriments recents.
Goursat també és conegut per haver demostrat el 1900 que el teorema de la integral de Cauchy és cert, encara que la derivada de la funció no sigui contínua.

## Referències

* ↑ Ledesma i Ferreirós, 2010, p. 155.
* ↑ Wirsing, 2017, p. 104.
* ↑ Mashaal, 2006, p. 47.

## Bibliografia

* Ledesma, Nicasio; Ferreirós, José «Cavaillès y Lautman: Repensar las matemáticas en torno a 1935» (en castellà). La Gaceta de la RSME, Vol. 13, Num. 1, 2010, pàg. 153-177. ISSN: 1138-8927.
* Mashaal, Maurice. Bourbaki: A Secret Society of Mathematicians (en (anglès)). American Mathematical Society, 2006. ISBN 0-8218-3967-5.
* Wirsing, Sven Bodo. Maximal Nilpotent Subalgebras (en (anglès)). Anchor Academic Publishing, 2017. ISBN 978-3-96067-196-1.

## Enllaços externs

* O'Connor, John J.; Robertson, Edmund F. «Édouard Goursat» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Tropp, Henry S. «Goursat, Édouard Jean-Baptiste». Complete Dictionary of Scientific Biography, 2008. [Consulta: 15 juliol 2018]. (anglès)
* «Édouard-Jean-Baptiste Goursat». Encyclopædia Britannica, 2007. [Consulta: 15 juliol 2018]. (anglès)
# Erich Leo Lehmann

Erich Leo Lehmann (20 de novembre de 1917 – 12 de setembre de 2009) va ser un estadístic dels Estats Units que va contribuir a la prova de tests de l'estadística no paramètrica. Ell és un dels epònims del teorema de Lehmann–Scheffé i l'estimador de Hodges i Lehmann de la mediana d'una població.
Lehmann es doctorà a la Universitat de Califòrnia el 1946.
Va ser editor de "The Annals of Mathematical Statistics" i president del Institute of Mathematical Statistics.

## Publicacions seleccionades
### Llibres

* Basic Concepts of Probability and Statistics, 1964, co-author J. L. Hodges
* Elements of Finite Probability, 1965, co-author J. L. Hodges

## Referències

* ↑ Nanette Asimov «Erich L. Lehmann – Berkeley professor – dies». San Francisco Chronicle, 16-10-2009 [Consulta: 12 desembre 2009].
* 1 2 «Erich Leo Lehmann, 1917–2009» (en anglès). Oxford University Press, 17-06-2010.
* ↑ «Erich Leo Lehmann» (en anglès). mathgenealogy.org.
# Barranc de l'Hostal

El Barranc de l'Hostal és un barranc de la Terra Alta.

## Coordenades

40° 58′ 51.12″ N, 0° 24′ 0.665″ E﻿ / ﻿40.9808667°N,0.40018472°E﻿ / 40.9808667; 0.40018472

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Fandom

El fandom és una paraula d'origen anglès (Fan Kingdom), o es refereix al conjunt d'aficionats a algun passatemps, persona o fenomen en particular.
Cal aclarir que el terme fandom s'associa més amb els aficionats a la ciència-ficció o la literatura fantàstica. També se sol aplicar aquest terme a les comunitats d'Internet que discuteixen temes relacionats amb la seva afició.
Els detractors d'aquest tipus d'aficionats solen esmentar que el fandom restringeix el cercle d'amistats dels integrants, al fer-los sentir que els únics que entendran les seves preferències i amb els quals val la pena relacionar-se, són persones enteses en el seu passatemps.

## Activitats

Entre les activitats més comunes del fandom hi ha el cosplay, els doujinshi o fanzines (depenent si són japoneses o occidentals), les històries de fanficció, les convencions temàtiques, el fansub, els scanlation i la col·lecció de mercaderies relatives als seus objectes d'admiració.

## Fandoms

* Furry
* Otaku
* Geeks
* Gamers
* Ringers o Tolkiendils (Aficionats a J.R.R. Tolkien o a les seves obres
* Trekkies

## Vegeu també

* Nancy Baym.

## Enllaços externs

* "Who owns fandom?" - Salon.com. Arxivat 2007-02-05 a Wayback Machine.
* "Rank and Phile" - Arts Hub feature Arxivat 2008-05-12 a Wayback Machine.
* "Gaming's Fringe Cults" Arxivat 2014-02-02 a Wayback Machine..
# John Robinson

«John Robinson» té aquests significats:

## Acadèmics

* John Thomas Romney Robinson o Thomas Romney Robinson (1792–1882), físic i astrònom irlandès, director de l'Observatori d'Armagh
* John J. Robinson (1918–1996), historiador estatunidenc, autor de Born in Blood: The Lost Secrets of Freemasonry
* John Talbot Robinson (1923–2001), paleontòleg sud-africà, co-descobridor amb Robert Broom del crani de Mrs. Ples
* John Alan Robinson (1930–2016), filòsof, matemàtic i informàtic anglès, professor emèrit de la Universitat de Syracuse

## Artistes

* John Robinson (organista) (1682–1762), organista i compositor anglès, organista de l'Abadia de Westminster
* John Henry Robinson (1796–1871), gravador anglès
* John Charles Robinson (1824–1913), pintor, col·leccionista d'art i conservador anglès
* John Robinson (actor anglès) (1908–1979), actor anglès, conegut per la sèrie de televisió Quatermass II
* John N. Robinson (1921–1994), artista estatunidenc
* John Robinson (escultor) (1935–2007), escultor britànic
* John Robinson (bateria), conegut professionalment com a JR (n. 1954), bateria i músic de sessió estatunidenc
* John Robinson (actor estatunidenc) (n. 1985), actor estatunidenc, conegut pel seu paper a la pel·lícula Elephant

## Esportistes

* John Yate Robinson (1885–1916), jugador d'hoquei sobre herba anglès
* John William Robinson, conegut com a Jack Robinson (1870–1931), futbolista anglès
* John Robinson (futbolista) (n. 1971), futbolista gal·lès

## Militars

* John Robinson (milicià) (1735–1805), oficial milicià a la Guerra de la Independència dels Estats Units
* John C. Robinson (1817–1897), general de l'exèrcit de la Unió a la Guerra Civil dels Estats Units
* John Robinson (aviador) (1905–1954), aviador i activista estatunidenc, coronel a la Força Aèria d'Etiòpia a la Segona Guerra Italoetíop

## Polítics

* John McCracken Robinson (1794–1843), polític estatunidenc, Senador d'Illinois
* John S. Robinson (1804–1860), polític estatunidenc, 22è Governador de Vermont
* John L. Robinson (1813–1860), polític estatunidenc, Representant d'Indiana
* John Beverley Robinson (polític) (1821–1896), polític canadenc, alcalde de Toronto el 1856 i Governador Tinent d'Ontario (1880–1887), fill de Sir John Robinson, 1r baronet de Toronto.
* John Buchanan Robinson (1846–1933), polític estatunidenc, Representant de Pennsilvània
* John Seaton Robinson (1856–1903), polític estatunidenc, Representant de Nebraska

## Religiosos

* John Robinson (pastor) (1576–1625), pastor anglès dels Pares pelegrins que va organitzar el viatge del Mayflower
* John Robinson (bisbe de Londres) (1650–1723), diplomàtic anglès, Bisbe de Bristol, Lord Privy Seal, etc.
* John Robinson (bisbe de Woolwich) (John Arthur Thomas Robinson, 1919–1983), erudit anglès del Nou Testament i Bisbe de Woolwich

## Altres

* John Beverley Robinson (anarquista) (1853–1923), anarquista i autor estatunidenc
* John Edward Robinson (n. 1943), assassí en sèrie estatunidenc

## Vegeu també

* John Robison
# Pine Hollow

Pine Hollow és una concentració de població designada pel cens dels Estats Units a l'estat d'Oregon. Segons el cens del 2000 tenia 424 habitants.

## Demografia

Segons el cens del 2000, Pine Hollow tenia 424 habitants, 197 habitatges, i 152 famílies. La densitat de població era de 71,8 habitants per km².
Dels 197 habitatges en un 10,7% hi vivien nens de menys de 18 anys, en un 72,6% hi vivien parelles casades, en un 3% dones solteres, i en un 22,8% no eren unitats familiars. En el 19,3% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,41.
Per edats la població es repartia de la següent manera: un 13,2% tenia menys de 18 anys, un 3,1% entre 18 i 24, un 9,7% entre 25 i 44, un 45,5% de 45 a 60 i un 28,5% 65 anys o més.
L'edat mediana era de 58 anys. Per cada 100 dones de 18 o més anys hi havia 95,7 homes.
La renda mediana per habitatge era de 37.667 $ i la renda mediana per família de 37.604 $. Els homes tenien una renda mediana de 37.083 $ mentre que les dones 16.250 $. La renda per capita de la població era de 16.537 $. Aproximadament el 9,1% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Hollow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Pine Hollow». American Fact Finder. Oficina del Cens dels Estats Units, 12-01-2010.
# Erich Löwenhardt

Erich Löwenhardt (Breslau, Silèsia llavors Alemanya ara Polònia, 7 d'abril de 1897 - prop de Chaulnes, Somme, França, 10 d'agost de 1918) fou el tercer aviador de combat as alemany amb més victòries, amb 54, de la Primera Guerra Mundial, només per darrere de Manfred von Richthofen i Ernst Udet.

## Primers passos

Löwenhardt va néixer a Breslau, Silèsia, Imperi Alemany fill d'un metge. Tenia disset anys i era cadet quan esclatà la guerra a l'agost de 1914, actuant en la infanteria amb el Regiment Núm. 141 al front oriental. A l'octubre de 1914 fou nomenat oficial i el 30 d'octubre ja havia estat condecorat i ferit. Es retrobà amb la seva unitat als Carpats. A principis de 1915 va rebre la Creu de Ferro de primera classe per salvar 5 homes ferits. Llavors fou transferit als exèrcits alpins.

## Servei Aeri

Llavors, s'oferí voluntari per a ser transferit a la Luftstreitkräfte. Löwenhardt fou qualificat primer com a observador, i després completà els entrenaments de pilot el 1916. Començà el seu servei en aparells biplaça amb la FAA 265, per a ser posteriorment transferit a l'esquadró de caces Jagdstaffel 10 al març de 1917. Al juny de 1917, la Jasta 10 va esdevindre un dels quatre esquadrons de la Jagdgeschwader 1 de Manfred von Richthofen, i Löwenhardt ràpidament es feu un nom entre els pilots. A finals d'any comptava amb 8 victòries, i al doblar el seu total de victòries a principis de l'any nou va esdevindre comandant de la Jasta 10 l'1 d'abril de 1918.
Löwenhardt s'escapà de la mort diverses vegades durant la seva carrera com a pilot, incloent ferides en un aterratge forçat al setembre de 1917, una quasi fallada del seu paracaigudes al juny de 1918 i un incident el 6 de novembre de 1917, en el qual el seu Albatros D.V havia estat tocat per foc antiaeri, esguerrant gran part de la tela i estructura de l'ala dreta. Eventualment, part de l'ala es va desprendre totalment. Aconseguí aterrar al seu aeròdrom, tot i que el seu aparell s'accidentà, en sortí ben parat, sense ferides de consideració.
L'Oberleutnant Löwenhardt era un pilot agressiu i hàbil, fet que comportà que el seu registre total augmentés ràpidament. A finals de maig de 1918 rebé la màxima condecoració de Prússia, la Pour le Mérite (Blue Max) quan comptava amb 24 victòries. Pilotant el nou Fokker D.VII, afegí 8 victòries més al juny i 16 al juliol. Al 9 d'agost comptava amb 53 victòries.

## Mort en acció

El següent dia, 10 d'agost de 1918, Löwenhardt va abatre un caça SE-5 britànic de l'Esquadró Núm. 56 prop de Chaulnes, Somme, França. Tot i això, el seu aparell xocà contra el Fokker D.VII d'Alfred Wenz de la Jasta 11, saltant ambdós amb paracaigudes. Mentre que el de Wenz s'obrí, el de Löwenhardt no, caient al buit des de 12000 peus (3650 metres). El seu cos fou recuperat 4 dies més tard. Tenia 21 anys.

## Vegeu també

* Llista d'asos de l'aviació de la Primera Guerra Mundial

## Enllaços externs

* Erich Löwenhardt - Magnífic as de la Jasta 10 Arxivat 2010-11-19 a Wayback Machine.
* Qui és qui: Erich Löwenhardt
* Fokker Dr. I de l'as Erich Löwenhardt Arxivat 2005-04-02 a Wayback Machine.
* Erich Löwenhardt a theaerodrome.com
# Bellevue (Ohio)

Bellevue és una població dels Estats Units a l'estat d'Ohio. Segons el cens del 2000 tenia 8.193 habitants.

## Demografia

Segons el cens del 2000, Bellevue tenia 8.193 habitants, 3.332 habitatges, i 2.242 famílies. La densitat de població era de 625,2 habitants/km².
Dels 3.332 habitatges en un 32,8% hi vivien nens de menys de 18 anys, en un 53,2% hi vivien parelles casades, en un 10,4% dones solteres, i en un 32,7% no eren unitats familiars. En el 27,6% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,5% tenia menys de 18 anys, un 8,3% entre 18 i 24, un 29,1% entre 25 i 44, un 21,5% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 88,6 homes.
La renda mediana per habitatge era de 40.100 $ i la renda mediana per família de 48.173 $. Els homes tenien una renda mediana de 36.601 $ mentre que les dones 24.189 $. La renda per capita de la població era de 18.932 $. Aproximadament el 4,1% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellevue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bellevue». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Svalbardposten

Svalbardposten, fundat el 1948, és un diari setmanal noruec. La seva seu es troba a Longyearbyen, a l'arxipèlag de Svalbard,a Noruega, i es publica tots els divendres. És el periòdic publicat regularment més septentrional del món. El 2012, tenia un tiratge de 2.679 exemplars cada setmana. D'acord amb les seves estimacions té més subscriptors que tots els habitants de Svalbard. Compta amb cinc treballadors.

## El diari d'avui

El diari fou imprès per una impremta a Svalbard fins al 1996. Aquesta és la raó per la qual el format del paper és A4. Avui en dia el diari s'imprimeix a Tromsø, Noruega. Svalbardposten ha estat guardonat amb el diari local de l'any en tres ocasions, l'última el 2010. El premi és lliurat per la LLA, l'organització dels diaris locals a Noruega.

## Història

Svalbardposten va començar fent normalment quatre pàgines, que es penjaven a la paret. El paper es va penjar en els edificis on els miners del carbó estaven vivint. Al principi el paper va ser descrit com " de vegades divertit", però amb "poca informació i serietat". Al llarg dels anys el diari a poc a poc es va fer més professional. Als primers anys del diari es publicà de setembre a maig, però a partir de 1986 Svalbardposten fou publicat tots els divendres de tot l'any. Després d'alguns anys econòmicament difícils en la dècada de 1980, el Ministeri de Justícia de Noruega el va reduir molt, fins al 1992, en què va millorar molt. Des del1997, Svalbardposten es pot llegir per internat, si bé estàs subscrit. També des del 1997 el diari s'imprimerix a Tromsø, Noruega.

## Referències

* ↑ «Història completa de Svalbardposten» (en noruec). Svalbardposten.
* ↑ «La circulació del periòdic» (en noruec). Arxivat de l'original el 2014-11-05.